‘সুয়েজ সিস্টেম বা টাইমের জল-কল নেই মশাই।’ হাত নাড়ে যুবক। ‘বালতি বালতি জল বারবাড়ির কুয়োতলা থেকে তুলতে হয়। তাই দিয়েই এ বাড়ির গিন্নী রাঁধেন, বাড়েন, কাচাকুচি, স্নানপর্ব, ধোওয়া মোছা সব কাজ হয়। এ বাড়ির কর্তার চামড়ার ব্যবসায়ে প্রচুর জল লাগে। ব্যবহৃত নোংরা জল পিছনের বাগানে বা সামনের বড় রাস্তার উপর ছুঁড়ে ঢেলে দেওয়া হয়। এ বাড়িতে টয়লেট নেই কিন্তু। চামড়ার কাজে মূত্রের প্রয়োজন হয় বলে শেক্সপীয়র পরিবারের সদস্যরা বাগানে একটি ব্যারেলে মূত্রত্যাগ করতেন।’